stanford-oval/wikipedia huggingface dataset:
רגימנט ההוסרים המלכותי של המלך
מסורת

סמל הרגימנט: סמל הרגימנט הוא אותו הסמל אשר הונהג ב'רגימנט ההוסרים ה-14 של המלך' ומבוסס על העיט הפרוסי אשר ניתן לרגימנט בשנת 1798 עם אימוץ הרגימנט בידי הנסיכה פרדריקה מפרוסיה (דוכסית יורק).
כומתה חומה: מסורת ייחודית של שימוש בכומתה חומה עם מדי הקרב, עבודה ומחנה השתמרה כירושה מרגימנט ההוסרים ה-11. המסורת החלה כאשר היה לרגימנט הראשון להפוך לממוכן ב-1928, כאשר כובע הפרשים ההיסטורי נמצא כלא מתאים ללחימה ברכבים משוריינים ולכן הוחלט לעבור לכומתה - הצבע שנבחר בהמלצת אשתו של רב הסמל הפלוגתי היה חום מתוך מחשבה על תנאי הלכלוך בתוך הרכבים. באופן מסורתי הכומתה נענדה ללא סמל רגימנט אלא סרט אדום, אלא שבאיחוד הרגימנטים הוחלט להוסיף את סמל הרגימנט החדש. החל משנת 2003 רגימנט מילואים (רגימנט היאומנרי המלכותי של ווסקס) אימץ אף הוא את הכומתא החומה.
מכנסי מדים אדומים: לרגימנט מסורת ייחודית בצבא הבריטי לפיה מכנסי מדי השרד (מס' 1), מדי השירות (מס' 2) ומדי המחנה (מס' 13) הם בצבע אדום ארגמן, במקום כחול ים וירוק זית כנהוג בשאר הצבא. מסורת זו החלה בהוראתו של הנסיך אלברט לאחר שרגימנט ההוסרים ה-11 ליווה אותו בהגעתו לאי הבריטי והוא החליט להעניק להם את הכבוד הייחודי מתוך התרשמות בתפקוד חיילי הרגימנט.
סמל הזרוע: חיילי הרגימנט עונדים את סמל הקוקרים המוצלבים של חיילי הגורקה בחלק העליון של זרוע. מסורת זו הגיעה מרגימנט ההוסרים ה-14/20 של המלך לאחר שלחמו בגבורה לצד רגימנט גורקה השישי כנגד הכוחות הגרמניים במדיסיה, צפון איטליה במהלך המערכה באיטליה ב-1945.
צבעי הרגימנט: צבעי הרגימנט הם שני פסים בצבע אדום, כאשר ביניהם פס בצבע צהוב.
מבנה

רגימנט ההוסרים עושה שימוש בטנקים מסוג צ'לנג'ר 2 לצד רק"ם סיוע וסיור מסוגים שונים. הרגימנט מחולק לחמישה אסקדרונים, בכל אסקדרון כזה ישנן ארבע מחלקות בעלות שלושה טנקים בכל מחלקה. בנוסף למבנה זה, בכל אסקדרון שני טנקים למ"פ ולסגנו ולבסוף שני טנקים למפקד הרגימנט וסגנו.
 אסקדרוני הרגימנט משמרים את ארבעת הרגימנטים ההיסטוריים שמרכיבים אותו ומתחלקים לפי סדר בכירות, כאשר אסקדרון C הוא הבכיר ביותר:
אסקדרון C - אסקדרון ההוסרים ה-11
אסקדרון A - אסקדרון ההוסרים ה-20
אסקדרון B - אסקדרון ההוסרים ה-14
אסקדרון D - אסקדרון ההוסרים ה-10
אסקדרון מפקדה
הערות שוליים

↑  מתוך מיקום יחידות הצבא הבריטי לאחר 1945.
| 0 | 1 | 2 |
| --- | --- | --- |
| הקודם: רגימנט נושאי הרומח המלכותי | סדר בכירות פרשים (שריון)  מקום 8 | הבא: רגימנט הדרגונים הקלים |
איור של קצין מרגימנט ההוסרים ה-11, 1856.
חיילי רגימנט ההוסרים ה-14 בעיראק, 1917.
חיילי הרגימנט במדי שירות (מס' 2) במסדר מול הנסיכה אן, המפקדת הייצוגית של הרגימנט.
טנקי צ'לנג'ר 2 של הרגימנט באימון בפולין, 2014.
רון לי

| --- | --- |

לי בשנת 1977
 לידה:  2 בנובמבר 1952 (בן 71) בוסטון, מסצ'וסטס, ארצות הברית
 עמדה:  רכז
 גובה:  1.93 מטרים
 מספר:  18, 30, 44
 מכללה:  אוניברסיטת אורגון
 דראפט:  בחירה עשירית, 1976 פיניקס סאנס
 קבוצות כשחקן
 1976–1979 1979 1979–1980 1980–1982 1983 1985–1986:  פיניקס סאנס ניו אורלינס ג'אז אטלנטה הוקס דטרויט פיסטונס סקאבוליני פזארו אלוויק סטוקהולם
 הישגים כשחקן
 חמישיית הרוקיז של העונה ב-NBA‏ (1977) מלך החטיפות של ה-NBA‏ (1978)
רונלד הנרי "רון" לי (באנגלית: Ronald Henry "Ron" Lee; נולד ב-2 בנובמבר 1952) הוא כדורסלן עבר אמריקאי, אשר שיחק באופן פעיל בין השנים 1976–1986. 
 בעונת 1977/1978 זכה בתואר "מלך החטיפות של ה-NBA", ולאורך 6 עונותיו בליגת ה-NBA ממוצעיו למשחק היו: 7.3 נקודות, 3.8 אסיסטים, 2.7 ריבאונדים ו-1.9 חטיפות.
קריירת מכללות

לי נולד בבוסטון שבמסצ'וסטס, וגדל בלקסינגטון הסמוכה. בין השנים 1972–1976 שיחק באוניברסיטת אורגון, ושיחק בקבוצת הכדורסל שלה ("אורגון דאקס"), לצדם של גרג באלרד וסטו ג'קסון. בכל 4 עונותיו בליגת המכללות הוביל את קבוצתו הן בנקודות והן באסיסטים, עם ממוצעים כוללים של 18.6 נקודות ו-4.8 אסיסטים למשחק. בסיום עונת 1974/1975 נבחר לחמישייה השנייה של העונה בליגת המכללות (Second-team All-American), ובסיום עונת 1975/1976 זכה בתואר שחקן העונה של מחוז Pac-8.
קריירת משחק

בדראפט ה-NBA‏ 1976 נבחר לי בבחירה העשירית, על ידי פיניקס סאנס. בעונתו הראשונה בפיניקס קלע 10.2 נקודות בממוצע למשחק, ובסיומה נבחר לחמישיית הרוקיז של העונה. בעונה הבאה קלע 12.2 נקודות למשחק, והוביל את כל שחקני הליגה עם ממוצע של 2.7 חטיפות – מה שהקנה לו את התואר הבלתי-רשמי "מלך החטיפות של ה-NBA".
בינואר 1979, לאחר כשתיים וחצי עונות בפיניקס, הועבר לצד הפורוורד מרטי ביירנס ושתי בחירות דראפט עתידיות לניו אורלינס ג'אז, בתמורה לטראק רובינסון. עד לסיום עונת 1978/1979 קלע 6.7 נקודות בממוצע למשחק, תחת המאמן אלג'ין ביילור.
לקראת עונת 1979/1980 הועבר בטרייד לאטלנטה הוקס בתמורה לשתי בחירות דראפט עתידיות. לאחר 30 משחקים עם ההוקס הועבר בטרייד נוסף לדטרויט פיסטונס, במדיה שיחק עד לסיום עונת 1981/1982. לאורך תקופתו עם הפיסטונס קלע 4.4 נקודות בממוצע למשחק בלבד.
בשנת 1983 שיחק לתקופה קצרה בקבוצת סקאבוליני פזארו האיטלקית, ובעונת 1985/1986 שיחק עבור "אלוויק סטוקהולם" השוודית, בטרם פרש ממשחק. בשנים הבאות המשיך להתגורר בשוודיה עם משפחתו.
הערות שוליים

↑  הסטטיסטיקות של לי ב-NBA, באתר basketball-reference.com
↑  הסטטיסטיקות של לי בליגת המכללות, באתר sports-reference.com
↑  רשימת הנבחרים בדראפט 1976, באתר basketball-reference.com
↑  רובינסון נשלח בטרייד לפיניקס סאנס, באתר הניו יורק טיימס, 13 בינואר 1979
↑  איפה נמצא רון לי?, באתר פיניקס סאנס, 3 במרץ 1998
רון מוס

| --- | --- |

 לידה:  4 במרץ 1952 (בן 72) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1967 
 מקום לימודים:  תיכון ג'ון מרשל 
 בן או בת זוג:  Devin DeVasquez (2009–?) 
  אתר האינטרנט הרשמי של רון מוס
 פרופיל ב-IMDb
 
רונלד מונטגיו מוס (באנגלית: Ronald Montague Moss; נולד ב-4 במרץ 1952) הוא שחקן, מוזיקאי, זמר ופזמונאי אמריקאי, חבר בלהקת "Player", הידוע בעיקר בתפקידו של רידג' פורסטר, באופרת הסבון של CBS "היפים והאמיצים".
ביוגרפיה > ראשית חיים וקריירה מוזיקלית

מוס נולד וגדל בלוס אנג'לס. בגיל 11 החל ללמוד לנגן על תופים, גיטרה ובס חשמלי. בשנת 1976 חבר מוס לזמר והגיטריסט, פיטר בקט, הגיטריסט והקלידן ג'יי.סי קראולי, והמתופף ג'ון פרייזן כדי להקים את הלהקה "Player", בעיקר כבסיסט וזמר. במוסך בהוליווד הילס הם כתבו והתאמנו על המוזיקה. המוזיקה משכה את תשומת ליבו של המפיק רוברט סטיגווד, שחתם איתם על חוזה.
הסינגל שלהם "Baby Come Back" תפס את המקום הראשון במצעד הפופ הלאומי בשלושת השבועות הראשונים של 1978. הסינגל הופיע ברשימת הסינגלים הטובים ביותר לשנה זו במגזין בילבורד. גם סינגל ההמשך שלהם, "This Time I'm in It for Love", הגיע לשיא במקום ה -10 באותה השנה.
הלהקה יצאה לסיבוב הופעות בשנת 2015. הלהקה הוציאה שני אלבומי אולפן.
לעיתים מופיע מוס לבד. הוא הופיע שוב באוסטרליה במרץ 2019 ובאיטליה בפעם הראשונה בקיץ 2019.
ביוגרפיה > קריירת משחק

מוס הופיע בסרט האיטלקי משנת 1983 "Paladini-Storia d'armie d'Amori".
בשנת 1987 הוצע למוס התפקיד של רידג' פורסטר באופרת סבון חדשה "היפים והאמיצים". הוא קיבל את התפקיד, והתוכנית שודרה במדינות רבות ברחבי העולם. תפקידו משך מיליוני מעריצים ברחבי העולם. עד היום הוא ידוע בעיקר בתפקיד זה, והוא נוסע לעיתים קרובות, להופיע, ולקדם את המוזיקה שלו.
בשנת 1987 שיחק בסרט "Hard Ticket to Hawaii".
בשנת 2010, הוא השתתף בגרסה האיטלקית של תוכנית המציאות "רוקדים עם כוכבים", וסיים במקום שני עם בת זוגו שרה די וירה.
ב-11 באוגוסט 2012 פורסם כי מוס יעזוב את "היפים והאמיצים", לאחר שגילם את דמותו של רידג' פורסטר במשך 25 שנה. הופעתו האחרונה הייתה ב-14 בספטמבר 2012.
ב-12 במאי 2014 הופיע מוס, יחד עם להקתו באופרת הסבון "בית החולים כללי", כחלק מנשף האחיות בשנת 2014, שם ביצעו את להיטם "Baby Come Back".
בשנת 2015, הוא גילם את הדמות של איאן באופרת הסבון הפלמית "Familie".
בהמשך שיחק רון מוס בתפקיד ג'ון בלקוול באופרת הסבון "המפרץ".
בשנת 2022 שיחק בסרט "Trail Blazers".
הערות שוליים

↑  "RONN MOSS' PLAYER | News". נבדק ב-28 ביוני 2019. {{cite web}}:  (עזרה)
| --- | --- |
בקרת זהויות :  LCCN: no2019092549  MusicBrainz: 7112932a-e3c6-485b-9736-b4144017c101  VIAF: 4378156223657005400001   WorldCat (עם VIAF): 4378156223657005400001
רון ליפשיץ

| --- | --- |

 לידה:  1964 (בן 60 בערך) ירושלים 
 ענף מדעי:  פיזיקה
 מקום מגורים:  ישראל ישראל
 מקום לימודים:  האוניברסיטה העברית בירושלים  אוניברסיטת קורנל  המכון הטכנולוגי של קליפורניה 
 מוסדות:  אוניברסיטת תל אביב 
 
רון יצחק ליפשיץ (נולד בשנת 1964) הוא פיזיקאי ישראלי ופרופסור מן המניין בבית הספר לפיזיקה ואסטרונומיה בפקולטה למדעים מדויקים ע"ש ריימונד ובברלי סאקלר באוניברסיטת תל אביב, מכהן כסגן הדקאנית להוראה. לשעבר ראש החוג לחומר מעובה באוניברסיטה זו.
ביוגרפיה

רון ליפשיץ נולד בירושלים לאסא וחוה ליפשיץ, שניהם פרופסורים לכימיה, ולו שתי אחיות.
בשנת 1990 קיבל תואר בוגר בפיזיקה ובמדעי המחשב מטעם האוניברסיטה העברית בירושלים, בשנת 1995 קיבל תואר שלישי בפיזיקה מטעם אוניברסיטת קורנל בהנחיית דייוויד מרמין. כמו כן למד במכון הטכנולוגי של קליפורניה. מחקריו עוסקים בעיקר בקווזי-גבישים, ננומכניקה ודינמיקה לא ליניארית.
נשוי לנורית, מתגורר בכפר סבא.
מינויים אקדמיים

שימש כעמית מחקר לפיזיקה תאורטית במכון הטכנולוגי של קליפורניה, 1998-1995, וכעמית מחקר בכיר לפיזיקה תאורטית ב-1998-1999
שימש כמרצה בכיר לפיזיקה באוניברסיטת תל אביב, 2006-1999
שימש כחבר סגל אורח (בחודשי הקיץ) במכון הטכנולוגי של קליפורניה, 2001, 2003, 2009
משמש כפרופסור חבר לפיזיקה באוניברסיטת תל אביב, 2006-היום
שימש כחבר סגל אורח במכון הטכנולוגי של קליפורניה, 2007-2006
שימש כפרופסור אורח לפיזיקה באוניברסיטת שטוטגרט ומכון מקס פלאנק למצב מוצק, קיץ 2010
משמש כחבר סגל אורח במכון הטכנולוגי של קליפורניה, 2011-היום
קיבל תואר פרופסור לשם כבוד מטעם האוניברסיטה הלאומית לטכנולוגיה בטאיפיי, טאיואן, 2015-2012
פרסים

במהלך השנים קיבל מספר פרסים על מחקריו והישיגיו:
פרס הדקאן, הפקולטה למדעים מדויקים מטעם האוניברסיטה העברית, 1988, 1989, 1990
פרס להרצאה התאורטית המצטיינת של מדען צעיר, הכנס הבינלאומי ה-5 בקווזי-גבישים, 1995
מלגת פרס בפיזיקה תאורטית מטעם המכון הטכנולוגי של קליפורניה, 1998-1995
פרס אולשוואנג בפיזיקה מטעם הקרן הלאומית למדע, 2002
פרס הרקטור להצטיינות בהוראה מטעם אוניברסיטת תל אביב, 2002, 2008, 2011
פרס ז'אן-מרי דובואה על מחקר בקווזי-גבישים, 2013
רוברט לונג

| --- | --- |

 לידה:  14 באוקטובר 1953 קנובה, וירג'יניה המערבית, ארצות הברית
 הוצאה להורג:  23 במאי 2019 (בגיל 65) בית הסוהר פלורידה, פלורידה, ארצות הברית
 שם לידה:  רוברט ג'וזף לונג
 מדינה:  ארצות הברית ארצות הברית
 השכלה:  קולג' ברוורד 
 תקופת הפעילות:  27 במרץ 1984 – 11 בנובמבר 1984 (230 ימים) 
 בת זוג:  סינתיה ברלט
 מספר צאצאים:  2
 
רוברט ג'וזף לונג המוכר גם בשם בובי ג'ו לונג (באנגלית: Robert Joseph Long או Bobby Joe Long;‏ 14 באוקטובר 1953 – 23 במאי 2019) היה רוצח סדרתי ואנס אמריקאי, אשר הוצא להורג בגין הרצח של מישל דניס סימס. לונג חטף, אנס ורצח לפחות עשר נשים נוספות באזור מפרץ טמפה שבפלורידה לאורך תקופה של שמונה חודשים ב-1984. הוא שחרר את אחת מקורבנותיו האחרונות, ליסה מקויי בת ה-17, לאחר שאנס אותה במשך כ-26 שעות. מקויי סיפקה מידע למשטרה אשר הוביל למעצרו של לונג.
ראשית חייו

לונג נולד ב-14 באוקטובר 1953, בקנובה, וירג'יניה המערבית, לג'ו ולואטה לונג. בלידתו התגלה כי הוא בעל כרומוזום X נוסף ובשל כך לוקה בתסמונת קליינפלטר, אשר גרמה להופעתם של שדיים גבריים במהלך ילדותו, דבר שהיווה מושא ללעג מצד התלמידים האחרים בבית הספר. מאוחר יותר עבר ניתוח להקטנת חזה. כמו כן סבל ממספר פגיעות ראש בילדותו, ומאוחר יותר הודה כי ניהל מערכת יחסית לא בריאה עם אמו; השניים ישנו באותה מיטה עד שהגיע לונג לגיל ההתבגרות, והוא גער בה פעמים רבות על מערכות היחסים הקצרות שניהלה עם גברים. ב-1974 התחתן עם חברת ילדותו סינתיה ברלט ולזוג נולדו שני ילדים, לפני שהגישה נגדו תביעת גירושין ב-1980.
לפני הרציחות במפרץ טמפה שבפלורידה היה לונג אחראי לכ-50 מקרי אונס באוקלה, מיאמי, דייד ופורט לודרדייל. שיטתו הייתה כרוכה בחיפוש מודעות דרושים שונות בעיתון, עד שהיה מצליח להיקלע למצב בו היה נתון לבד עם מחפשת שירות או עם מעסיקה פוטנציאלית, ואז היה אונס אותה. הוא נשפט והורשע בסעיף אונס ב-1981, אולם לאחר שאושרה בקשתו למשפט חוזר, בוטלו האישומים.
בטרם עבר לפלורידה התגורר בלונג ביץ', קליפורניה, שם שכר חדר בשדרות האקליפטוס מאישה בשם קתי, וניהל מערכת יחסים זוגית עם נערה בת 17 אשר גרה מעבר לביתו. במהלך תקופה זו פיתח את שיטתו, באמצעותה היה מאתר נשים דרך מודעות בעיתון, ולאחר מכן אונס ושודד אותן. הוא מעולם לא נשפט בגין פשעים אלו מאחר שבעת שנתפס כבר חל עליהם חוק ההתיישנות.
הרציחות

קורבנו הראשון של לונג התגלה במאי 1984 כאשר אנשי משרד השריף של מחוז הילסבורו זומנו לזירת פשע בה נמצאה גופתה הערומה של אישה. מקרה זה הוביל לפתיחתה של חקירה מקיפה בנושא חטיפתן של עשר נשים נוספות אשר נאנסו ונרצחו באזור מפרץ טמפה. גופותיהן של הקורבנות נמצאו בדרך כלל במצב של ריקבון מתקדם לאחר שנזרקו בסביבת שדות או יערות.
לאחר שהשתחרר על תנאי בגין סעיף תקיפה ב-1984, החל לונג להסתובב ברכבו באזורים במפרץ טמפה בהם הזנות הייתה נפוצה. לונג טען כי לאחר שקורבנותיו ניגשו אליו היה מפתה אותן להיכנס לרכבו, משם היה מסיע אותן לדירתו וקושר אותן עם חבלים ורצועות.
לונג הודה שהיה מפיק עונג סדיסטי מפעולת החטיפה והרצח הברוטלי של הנשים, שאת חלקן חנק למוות. קורבנות אחרים מתו לאחר שגרונן נחתך או שהוכו בראשן עם חפץ קהה. לונג נהג לסדר את גופותיהן במעין תצוגה של תנוחות מיוחדות. מרבית קורבנותיו היו זונות או חשפניות.
הקורבנות

ארטיס אן וויק - נאנסה ונרצחה ב-27 במרץ 1984, בגיל 20.
נגויאן טי לונג - נאנסה ונרצחה ב-13 במאי 1984, בגיל 19.
מישל דניס סימס - נאנסה ונרצחה ב-27 במאי 1984, בגיל 22.
לינדה נוטל - נאנסה והותקפה ב-30 במאי 1984.
אליזבת' לודנבק - נאנסה ונרצחה ב-8 ביוני 1984, בגיל 22.
ויקי מרי אליוט - נאנסה ונרצחה ב-7 בספטמבר 1984, בגיל 21.
שנל דבון ויליאמס - נאנסה ונרצחה ב-7 באוקטובר 1984, בגיל 18.
קרן בת' דינספרינד - נאנסה ונרצחה ב-14 באוקטובר 1984, בגיל 28.
קימברלי קייל הופס - נאנסה ונרצחה ב-31 באוקטובר 1984, בגיל 22.
ליסה מקויי - נאנסה והותקפה ב-3 בנובמבר 1984.בגיל 17
וירג'יניה לי ג'ונסון - נאנסה ונרצחה ב-6 בנובמבר 1984, בגיל 18.
קים מרי סוואן - נאנסה ונרצחה ב-11 בנובמבר 1984, בגיל 21.
לכידה

לונג נעצר ב-16 בנובמבר 1984, מחוץ לבית קולנוע, והואשם בתקיפתה המינית ובחטיפתה של ליסה מקויי. לאחר שחתם על טופס ויתור על אזהרת מירנדה והודה במסגרת חקירתו באישומים נגדו במקרה של מקויי, עברו הבלשים להתרכז בסדרת הרציחות שהתרחשה בחודשים האחרונים באזור מפרץ טמפה. בשלב זה אמר לונג, "הייתי מעדיף שלא לענות על כך".
החקירה נמשכה והבלשים הציגו בפני לונג תמונות מזירות הפשע השונות, עליהן הגיב, "המצב בהחלט השתנה מאז שחזרתם לחדר. אני חושב שאני צריך עורך דין". לונג לא קיבל את מבוקשו, ולבסוף הודה בשמונה אישומי רצח במחוז הילסבורו, וברצח נוסף במחוז פסקו. ראיות סיבים אשר נותחו בידי הFBI קישרו אותו למרבית הרציחות.
משפט

משרד התובע המחוזי של הילסבורו הגיע להסדר טיעון עם מחלקת ההגנה הציבורית בנוגע למשפט, וב-24 בספטמבר 1985 הודה לונג בשמונה סעיפי אישום בגין רצח ובחטיפה והאונס של ליסה מקויי, והורשע ב-26 מאסרי עולם ללא אפשרות לשחרור מוקדם, וב-7 מאסרי עולם עם אפשרות לשחרור מוקדם לאחר 25 שנים. המדינה ביקשה את עונש המוות עבור מקרה הרצח של מישל סימס, וביולי 1986 הוטל על לונג עונש המוות באמצעות כיסא חשמלי.
לונג הגיש מספר ערעורים שנדחו, אולם הצליח לבסוף לבטל את הרשעתו ולפתוח במשפט חוזר. תיקו הושב לבית המשפט עם הנחיית זיכוי בגין מקרה הרצח של וירג'יניה ג'ונסון וקיום משפט חדש בגין שאר סעיפי האישום, אשר הסתיים בעונשי מאסר חוזרים ובעונש מוות באמצעות זריקת רעל.
הוצאה להורג

ב-23 באפריל 2019 חתם מושל פלורידה רון דה-סנטיס על צו הוצאתו להורג של לונג, אשר התקיימה ב-23 במאי לאחר שכל ערעוריו נדחו. בשעה 09:30 בבוקר אכל את ארוחתו האחרונה אשר כללה צלי בקר, רצועות בייקון, צ'יפס וסודה. הוא הוצא להורג בבית הסוהר המאוחד של פלורידה באמצעות זריקת רעל לאחר שלא ביקש לומר מילים אחרונות והוכרז כמת בשעה 18:55, יותר משלושים שנה לאחר הרשעתו.
הערות שוליים

↑  "Inmate Population Information Detail – Inmate 494041", Florida Department Of Corrections; Archived From The Original On November 11, 2018.
↑  "Bobby Joe Long – The Classified Ad Rapist", Department Of Psychology, Radford University; Archived From The Original On August 21, 2008.
↑  "Shame and the Serial Killer", Psychology Today, Katherine Ramsland, September 6, 2019; Archived From The Original On January 10, 2021.
↑  "The Psychopathology Of Serial Murder: A Theory Of Violence", Book, Stephen J. Giannangelo, Greenwood Publishing Group, Page 22, ISBN 978-0-275-95434-5, 1996; Archived From The Original On January 27, 2021.
↑  "Married to a Monster: Ex-wife discusses serial killer who raped, killed 10 women", True Crime Daily, February 23, 2016; Archived From The Original On July 8, 2018.
↑  "Serial Killers", Book, Joel Norris, New York Doubleday, Pages 137-149, ISBN 0-385-26328-7, 1988.
↑  "Bobby Joe Long: The Classified Ad Rapist", Frances Farmers Revenge; Archived From The Original On January 5, 2008.
↑  "The "Bobby Joe" Long Serial Murder Case: A Study in Cooperation", Omicidiseriali, Gary Terry; Archived From The Original On August 7, 2007.
↑  "Serial Murderers and Their Victims", Book, Eric W. Hickey, Pacific Grove California, Brooks And Cole, Pages 135-136, ISBN 0-534-15414-X
↑  "Robert Joe Long Versus State Of Florida 30/06/1988", Oranous, June 30, 1988; Archived From The Original On October 10, 2007.
↑  "Bobby Joe Long", Katherine Ramsland, Crime Library; Archived From The Original On July 14, 2012.
↑  "Robert Joe Long Versus State Of Florida 12/11/1987", Oranous, November 12, 1987; Archived From The Original On October 10, 2007.
↑  "Robert Joe Long Versus State Of Florida 06/03/1997", Oranous, March, 1997; Archived From The Original On October 10, 2007.
↑  "Inmate Population Information Detail – Inmate 494041", Florida Department of Corrections; Archived From The Original On November 11, 2018.
↑  "Robert Joseph Long - Death Warrant - May 2019", Florida Supreme Court, April 23, 2019; Archived From The Original On April 24, 2019.
↑  "Serial killer Bobby Joe Long requests special final meal ahead of execution", Mirror, Tom Davidson, May 23, 2019; Archived From The Original On May 26, 2019.
↑  "Bobby Joe Long, Convicted Killer Who Terrorized Bay In Mid 80s, Executed", Bay News Nine, Jason Lanning, May 23, 2019; Archived From The Original On May 23, 2019.
| --- | --- |
בקרת זהויות :  LCCN: n94108055  VIAF: 293092924   WorldCat (עם VIAF): 293092924
רק אותך רוצה

"רק אותך רוצה" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור ביולי 2005, בהוצאה עצמאית, כסינגל השני מתוך האלבום וכסינגל השביעי של בוסקילה. קודם לכן, הוציאה את השיר "כשאתה נשבר" כסינגל האחרון מתוך אלבום הבכורה שלה, סיפור מכור.
השיר זכה להצלחה בישראל כאשר הגיע למקום השלישי ברשת ג'.
רקע וכתיבה

השיר נכתב והולחן על ידי שרון אבילחק והופק על ידי דורון אלימלך ושרון אבילחק. "רק אותך רוצה" הוצג בפינה לשיפוטכם של רשת ג' ב-4 באוגוסט 2005, ולאחר מכן דורג ישירות במקום החמישי במצעד. בשיאו, הצליח להגיע למקום השלישי במצעד, תוך שנשאר בו במשך שבעה שבועות בסך הכול.
בוסקילה ביצעה את השיר במופע מיוחד שקיימה, במסגרתו ביצעה גם שירים כדוגמת "מה שהיה היה", "זה רק בינינו" ו"נשמתי".
וידאו קליפ והצלחה

הווידאו קליפ הרשמי של השיר פורסם ב-19 בינואר 2019, שני עשורים לאחר צאתו של השיר כסינגל. בתחילת הקליפ, ניתן לראות את בוסקילה יוצאת מרכב, ולאחר נכנסת לתוך בית מסוים. בהמשך, ניתן לראות כמה אנשים אוכלים בחצר הבית, תוך שניתן לראות את בוסקילה לבושה כבוקרת, כשהיא שרה את השיר.
האודיו של "רק אותך רוצה" שהועלה ליוטיוב ב-8 מאי 2013 זכה להצלחה כאשר צבר למעלה מ-165 אלף צפיות.
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | יולי 2005 | הזרמת מוזיקה • הורדה דיגיטלית | עצמאי |  |
הערות שוליים

1 2 3  ימים של אהבה, נבדק ב-2021-06-27
↑  An Untrue Story - Maya Bouskila | User Reviews | AllMusic (באנגלית), נבדק ב-2021-06-27
1 2  6.10.2005 – פזמונט, באתר pizmonet.co.il
↑  מילים לשיר רק אותך רוצה - מאיה בוסקילה, באתר שירונט
↑  4.8.2005 – פזמונט, באתר pizmonet.co.il
↑  11.8.2005 – פזמונט, באתר pizmonet.co.il
↑  אודות מופע: מאיה בוסקילה - מופע להקה: לאן משרד כרטיסים, באתר leaan.co.il
1 2  מאיה בוסקילה - רק אותך רוצה (הקליפ הרשמי) Maya Buskila, נבדק ב-2021-06-27
↑  מאיה בוסקילה - רק אותך רוצה Maya Buskila - Rak Otch'a Roza, נבדק ב-2021-06-27
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
ריוגו (אסטרואיד)

| --- | --- |

ריוגו כפי שצולם על ידי החללית היאבוסה 2, יוני 2018     מסלולו של האסטרואיד
 כוכב האם
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  C
 קטגוריה:  אסטרואיד אפולו
 תאריך גילוי:  10 במאי 1999
 מגלה:  מיזם לינקולן לחקר אסטרואידים קרובי ארץ
 על שם:  ריוגו 
 מקום גילוי:  Experimental Test Site 
 מאפיינים מסלוליים
 אפואפסיד:  211,800,665 ק"מ (1.4158 AU)
 פריאפסיד:  144,092,669 ק"מ (0.9632 AU)
 ציר חצי-ראשי:  1.191013624852465±0.0000000039741 יחידה אסטרונומית
 אקסצנטריות:  0.1903
 זמן הקפה:  1.2974 שנים   473.9 ימים
 נטיית מסלול:  5.8839°
 מאפיינים פיזיים
 ממדים:  קוטר של 0.87 ± 0.03 ק"מ
 צפיפות ממוצעת:  1.19±0.02 גרם/סמ"ק
 זמן סיבוב עצמי:  7.62 שעות ימים
 אלבדו:  0.047
 בהירות מוחלטת:  19.2
 
האסטרואיד ריוגו (שמאל) לעומת האסטרואיד איטוקאווה, אותו חקרה גשושית היאבוסה הראשונה
רְיוּגוּ (שם מלא: ריוגו 162173; באנגלית: 162173 Ryugu ) הוא אסטרואיד קרוב ארץ. מרחקו הרב ביותר מהשמש במסלולו סביבה (אפהליון) הוא 1.42 יחידות אסטרונומיות, ומרחקו הקרוב ביותר אליה במסלול (פריהליון) הוא 0.96 יחידות אסטרונומיות, כלומר הוא חוצה במסלולו את מסלול כדור הארץ (שמרחקו מהשמש מוגדר כיחידה אסטרונומית אחת), ועל כן האסטרואיד מסווג כאסטרואיד אפולו. האסטרואיד התגלה במאי 1999 על ידי פרויקט LINEAR‏. קוטרו עומד על כ-900 מטר. הוא נחשב לאסטרואיד מסוג C, העשירים בפחמן ומכילים גם תרכובות אורגניות.
האסטרואיד נבחר על ידי סוכנות החלל היפנית ליעד המחקר של משימת היאבוסה 2, שהגיעה לאסטרואיד בשנת 2018, אספה ממנו מספר דגימות שחזרו לכדור הארץ לניתוח ב-5 בדצמבר 2020. הגשושית ביצעה פיצוץ מבוקר מעל האסטרואיד, כדי להדוף כלפיו קליע שיצור מכתש פגיעה מלאכותי, ממנו נלקחה דגימה של חומר תת-קרקעי.
שם הקוד הראשוני שניתן לו לאחר גילויו היה 1999 JU3 עם המספר הסידורי 162173. לאחר שנבחר כיעד למשימת היאבוסה 2, קראה בשנת 2015 סוכנות החלל היפנית לציבור הרחב להציע לו שם. באוקטובר אותה שנה פורסם שמתוך 7,336 הצעות נבחר השם ריוגו, ארמונו של מלך הדרקון בקרקעית הים לפי המיתולוגיה היפנית.
לפי הסיפור המיתולוגי, אוראשימה טארו (אנ'), ביקר בארמון וכשרצה לחזור לביתו הוא קיבל מבתו של אל הים קופסה, תוך כדי שהיא מזהירה אותו לבל יפתח אותה. כאשר הוא חוזר לכפר שלו הוא מגלה כי עברו שלוש מאות שנים. מתוך שכחה הוא פותח את הקופסה וכאשר עשה זאת הזדקן בפתאומיות ומת. הבחירה בשם, לפי סוכנות החלל היפנית, נעשתה בשל מוטיב "החזרת האוצר" בסיפור והדמיון למשימת החזרת הדגימה של היאבוסה 2. השם הפך לרשמי לאחר אישור מהאיגוד האסטרונומי הבינלאומי.
ראו גם

רשימת אסטרואידים
איטוקוואה
בנו (אסטרואיד)
הערות שוליים

↑  Humberto Campins ,et al, "The Origin of Asteroid 162173 (1999 JU3)",  The Astronomical Journal 146 (2013), p. 1
↑  יוניברס טודיי, ‏יפן הנחיתה את דגימת הקרקע של היאבוסה 2 מהאסטרואיד ריוגו באוסטרליה, באתר "הידען", 7 בדצמבר 2020
↑  ההודעה, באתר סוכנות החלל היפנית
↑  ראו פה לסיפור המיתולוגי בעברית
↑  ההודעה הרשמית, באתר סוכנות החלל היפנית, 5 באוקטובר 2015
שאנסיתריום

| שאנסיתריום |
| --- | --- |
 שלד משוחזר
תקופה
סוף מיוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: ג'ירפיים
סוג:: שאנסיתריום
מינים
 Shansitherium fuguensis  Shansitherium tafeli  Shansitherium quadricornis
שם מדעי
 Shansitherium

ג'ירף איילי (שם מדעי: Shansitherium; מילולית: "הבהמה של שאנשי") הוא סוג של יונק נכחד ממשפחת הג'ירפיים, קרובם של השיוותריום, הפלאוטרגוס והסאמותריום, שחי בסוף תקופת המיוקן במרכז אסיה. המאובנים שלו התגלו בידי פלאונטולוגים סינים במחוז שאנשי שבסין, והוגדרו ב-1926. בסוג זה נכללו 3 מינים: Shansitherium fuguensis,‏ Shansitherium tafeli ו-Shansitherium quadricornis.
השאנסיתריום היה ג'ירף קצר-צוואר שדמה מעט לאוקפי, והיה בעל גולגולת עבה ומעליה בלטו קרניים דומות לקרני אייל קורא מודרני, זוג קרניים עבות ולפניהן זוג קרניים קטנות יותר שהיו ישרות ודקיקות כשאולי הייתה ביניהן רעמת שיער כמו אצל הג'ירף המודרני. ככל הנראה הן שימשו למלחמה בין יריבים על נקבות וטריטוריה. הוא היה בעל צוואר קצר ורגליים חזקות וחי במישורים של סין הקדומה. אורכו הגיע ל-4.5 מטרים, גובהו ל-2.3 מטרים ומשקלו הגיע ל-250 עד 600 קילוגרם בממוצע.